stanford-oval/wikipedia huggingface dataset:
Neue Nationalgalerie

Neue Nationalgalerie
Neue Nationalgalerie on Berliinin Kulturforumilla sijaitseva modernin taiteen museo. Museon suunnitteli Ludwig Mies van der Rohe, ja se avattiin vuonna 1968. Museossa on useita uniikkeja 1900-luvun moderneja taideteoksia. Tyylisuuntauksina ovat esimerkiksi kubismi ja surrealismi. Museon kokoelmiin kuuluu muun muassa Pablo Picasson, Joan Mirón ja Vasili Kandinskin töitä. Suurin osa museon töistä sijaitsee museon alla.selvennä[lähde? ]
Wikimedia Commonsissa on kuvia tai muita tiedostoja aiheesta .
Nina Wikman

Nina Viola Wikman (s. 5. syyskuuta 1963 Pietarsaari) on aktiiviuransa päättänyt suomalainen pikajuoksija. Hän edusti IF Drottia ja hänen valmentajanaan toimi Harry Österholm.
Kalevan kisoista Wikman saavutti pronssia 100 metrin juoksusta vuonna 1980. Lisäksi hän voitti sisäratojen SM-kilpailuista hopeaa 400 metrin juoksusta vuonna 1981. Ennätyksikseen Wikman juoksi 100 metrillä ajan 11,9, 200 metrillä 24,7 ja 400 metrillä ulkona ajan 56,8 ja hallissa 58,37. Virallisiin kilpailuihin Wikman ei ole osallistunut vuoden 1982 jälkeen.
Nordfriesland

Nordfriesland (saks. Nordfriesland, tansk. Nordfrisland) on piirikunta Schleswig-Holsteinin osavaltiossa Saksassa. Se rajautuu idässä Schleswig-Flensburgin piirikuntaan, etelässä Dithmarschenin piirikuntaan ja pohjoisessa Etelä-Tanskan hallinnolliseen alueeseen. Piirikunnan pinta-ala on 2 048 neliökilometriä ja asukasluku 165 707 vuonna 2010. Sen pääkaupunki on Husum.
Aiheesta muualla

Kuvia tai muita tiedostoja aiheesta Nordfriesland Wikimedia Commonsissa
Piirikunnan viralliset kotisivut
Schleswig-Holsteinin piirikunnat ja kaupunkipiirit
Dithmarschen
Flensburg
Herzogtum Lauenburg
Kiel
Lübeck
Neumünster
Nordfriesland
Ostholstein
Pinneberg
Plön
Rendsburg-Eckernförde
Schleswig-Flensburg
Segeberg
Steinburg
Stormarn
Nina Andrycz

Nina Andrycz
Nina Andrycz (11. marraskuuta 1912 – 31. tammikuuta 2014 Varsova) oli puolalainen teatteri-, televisio- ja elokuvanäyttelijä. Hän uransa jatkui 1930-luvulta aina 2000-luvun puolelle. Hänen tunnetuimpiin rooleihinsa lukeutuu Maria Kalergisin rooli elokuvassa Varsovalainen ensi-ilta (Warszawska premiera). Hänet tunnettiin lempinimellä Puolalaisen teatterin suuri nainen.
Andrycz oli syntynyt nykyisessä Valko-Venäjän Brestissä ja  valmistunut Państwowe Wyższe Szkoły Teatralnesta Varsovassa vuonna 1934.
Nina Andrycz oli vuosina 1947–1968 naimisissa Józef Cyrankiewiczin kanssa, joka oli Puolan pääministeri 1947–1952 ja 1954–1970 sekä Puolan presidentti 1970–1972.
Lumsk

Lumsk on Norjan Trondheimista kotoisin oleva folk metalia soittava yhtye. Yhtye yhdistää perinteistä norjalaista kansanmusiikkia rock- ja metallimusiikkiin. Yhtye julkaisi ensimmäisen demonsa 2001 ja on sen jälkeen julkaissut kolme levyä.
Jäsenet

Espen Warankov Godø – kosketinsoitin, piano, mellotron, laulu (2000–)
Eystein Garberg – kitara (2001–)
Espen Hammer – bassokitara (2002–)
Vidar Berg – rummut (2005–)
Annelise Ofstad Aar – laulu (2009–)
Jäsenet > Entiset jäsenet

Øyvind R. – kitara
Sondre Øien – bassokitara, taustalaulu (1999–2001)
Alf Helge Lund – rummut (1999–2005)
Bjørnar Selsbak – kitara (1999–2004)
Siv Lena Waterloo Laugtug – viulu (2001–2007)
Vibeke Arntzen – laulu (2001–2004)
Ketil Sæther – kitara (2004–2007)
Stine-Mari Langstrand – laulu (2004–2007)
Diskografia > Studioalbumit

Åsmund Frægdegjevar (2003,  Tabu Recordings)
Troll (2005,  Tabu Recordings)
Det Vilde Kor (2007,  Tabu Recordings)
Fremmede Toner (2023)
Diskografia > Singlet

Nidvisa (2005,  Tuba Records)
Det Vilde Kor (2007,  Tabu Recordings)
Diskografia > Demot

Demo 2001 (2001)
Nina Ananiašvili

Nina Ananiašvili.
Nina Ananiašvili (georg. ნინო ანანიაშვილი) (s. 28. maaliskuuta 1963) on georgialainen balettitanssija.
Ananiašvili syntyi Tbilisissä ja lähti opiskelemaan Venäjälle. Hän on esiintynyt muun muassa Bolšoi-baletin, New Yorkin baletin, Houstonin baletin ja American Ballet Theatren kanssa sekä vierailevana taiteilijana lukuisissa Euroopan valtioissa.
Ananiašvili ja Andris Liepa olivat ensimmäiset New York City Balletissa esiintyneet neuvostoliittolaiset tanssijat. Ananiašvili voitti kultamitalin Moskovan kansainvälisessä balettikilpailussa 1985, ja hänelle myönnettiin Neuvostoliiton kansantaiteilijan arvo 1986.
Ananiašvilistä tuli vuonna 2006 Georgian presidentti Mikheil Saakašvilin pojan kummi.
Nikolai Tištšenko

Nikolai Ivanovitš Tištšenko (10. joulukuuta 1926 Ljublino, Neuvostoliitto – 10. toukokuuta 1981 Moskova, Neuvostoliitto) oli neuvostoliittolainen jalkapalloilija, pelipaikaltaan puolustaja.
Tištšenko pelasi vuosina 1951–1958 Moskovan Spartakissa ja voitti Neuvostoliiton mestaruuden neljä kertaa.
Neuvostoliiton maajoukkueessa  Tištšenko pelasi vuosina 1954–1956 12 ottelua ja voitti olympiakultaa 1956 Melbournen olympialaisissa. Olympiakisojen välierissä Bulgariaa vastaan Tištšenkon solisluu katkesi, mutta pelaajavaihdot eivät olleet sallittuja, ja hän joutui pelaamaan ottelun loppuun saakka.
Saavutukset

Olympiakulta 1956
Neuvostoliiton mestaruus 1952, 1953, 1956, 1958
hopeaa 1954, 1955
pronssia 1957
Niklas Svedberg

| Niklas Svedberg |
| --- | --- |

Henkilötiedot
Syntynyt: 4. syyskuuta 1989 (ikä 35) Sollentuna
Kansalaisuus:   Ruotsi
Jääkiekkoilija
Pelipaikka:  maalivahti
Hanska:  vasen
Pituus:  186 cm
Paino:  80 kg
Pelinumero:  89
Pelaajaura
Pääsarjaura:  2008–
Aik. seurat:  Modo Hockey (SEL)  Huddinge IK (Allsv.) Brynäs IF (SEL) Providence Bruins (AHL) Boston Bruins (NHL) Salavat Julajev Ufa (KHL) Iowa Wild (AHL) Timrå IK (SHL) Djurgårdens IF (SHL) Fischtown Pinguins (DEL) IF Björklöven (Allsv.)
Niklas Svedberg (s. 4. syyskuuta 1989) on ruotsalainen jääkiekkoilija, pelipaikaltaan maalivahti.
Ura

29. toukokuuta 2009 Boston Bruins ilmoitti tehneensä SHL:ssä pelanneen Svedbergin kanssa tulokassopimuksen. Svedberg debytoi AHL:ssä 19. lokakuuta 2012 Manchester Monarchsia vastaan. Svedberg kutsuttiin ensimmäisen kerran Bostoniin 24. toukokuuta 2013. Svedberg valittiin AHL:n parhaaksi maalivahdiksi kaudella 2012–2013.
Svedberg teki NHL-debyyttinsä 2. tammikuuta 2014 kotiottelussa Nashville Predatorsia vastaan. Hän pelasi koko ottelun 60:50 minuuttia pelin edetessä jatkoajalle, jonka alussa Bruins teki 3–2 -voittomaalin.
Bruinsin tiputtua vuoden 2014 pudotuspeleissä Montreal Canadiensille, seura kertoi 23. kesäkuuta 2014 tehneensä Svedbergin kanssa vuoden kaksisuuntaisen jatkosopimuksen, kun Bruinsin edellisen kauden toisena maalivahtina toimineen Chad Johnsonin sopimusta ei uusittu.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Niklas Svedberg
Käännös suomeksi
Niklas Sundin

| Niklas Sundin |
| --- | --- |

Henkilötiedot
Syntynyt: 13. elokuuta 1974
Ammatti:  muusikko, graafinen suunnittelija
Muusikko
Aktiivisena:  1989–
Tyylilajit:  melodinen death metal, death metal
Soittimet:  kitara
Yhtyeet:  Dark Tranquillity, Laethora, HammerFall
Levy-yhtiöt:  Century Media Records 
Aiheesta muualla
www.nsundin.com
  [ Muokkaa Wikidatassa ] [ ohje ]  
Niklas Sundin (s. 13. elokuuta 1974) on ruotsalainen muusikko. Hänet tunnetaan parhaiten perustajajäsenenä ja entisenä kitaristina yhtyeestä Dark Tranquillity, jossa hän soitti perustamisvuodesta 1989 aina vuoteen 2020 saakka. Hän on soittanut kitaraa myös yhtyeessä Laethora.
Sundin oli yksi Dark Tranquillityn perustajajäsenistä. Dark Tranquillityn ohella hän on soittanut kitaraa vuosina 1993–1995 Hammerfallissa ja tehnyt sanoituksia In Flamesille. Sundin on ammatiltaan graafinen suunnittelija ja on suunnitellut lukuisille yhtyeille kansitaidetta. Sundin on suunnitellut Dark Tranquillityn levyjen kansikuvat vuodesta 1999 lähtien. Hän on suunnittelustudio Cabin Fever Median perustaja.
Aiheesta muualla

Niklas Sundin Dark Tranquillityn sivustolla (Arkistoitu – Internet Archive)
Cabin Fever Media
↑  Muutoksia Dark Tranquillityssa: perustajajäsen Niklas Sundin jättää yhtyeen soundi.fi.  23.3.2020. Viitattu 30.8.2024.
Nina Bawden

Nina Bawden (19. tammikuuta 1925 – 22. elokuuta 2012 Lontoo, Britannia) oli brittiläinen lastenkirjailija. Hänen äitinsä oli opettaja ja isänsä merisotilas.
Bawden opiskeli Oxfordin yliopiston Somerville Collegessa ja suoritti tutkinnon filosofiasta, politiikasta ja taloustieteestä. Hänelle myönnettiin muun muassa Guardian-palkinto vuonna 1976 sekä Phoenix-palkinto 1993.
Bawdenin tunnettuihin teoksiin lukeutuvat muiden muassa Kolme karkulaista (1964), Piparminttuporsas (1975) sekä Henryn vuosi (1988). BBC on näyttänyt useista hänen teoksistaan televisioituja versioita, ja kirjoja on myös käännetty lukuisille kielille.
Bawdenin mies Austen Kark (75) menehtyi junaonnettomuudessa Englannissa 10. toukokuuta 2002. Myös kirjailija itse loukkaantui. Hän asui Lontoossa ja Nafplionissa Kreikassa.
Nigel Durham

Nigel Durham on brittiläinen rumpali. Hän on soittanut Saxonissa ja Oliver-Dawson Saxon -yhtyeessä.
Diskografia > Saxon

Destiny (1988)
Diskografia > Oliver/Dawson Saxon

Re://Landed (2000)
It's Alive (2003)
The Second Wave: 25 Years of NWOBHM (2003)
Whippin' Boy (2006)
Aiheesta muualla

Myspace henkilökohtainen sivu
Saxon
| Biff Byford • Doug Scarratt • Paul Quinn • Nibbs Carter • Nigel GlocklerEntisiä jäseniä: Fritz Randow • Jörg Michael • Graham Oliver • Paul Johnson • Steve Dawson • Nigel Durham • Pete Gill |
| --- | --- |
Studioalbumit:  Saxon • Wheels of Steel • Strong Arm of the Law • Denim and Leather • Power and the Glory • Crusader • Innocence Is No Excuse • Rock the Nations • Destiny • Solid Ball of Rock • Forever Free • Dogs of War • Unleash the Beast • Metalhead • Killing Ground • Lionheart • The Inner Sanctum • Into the Labyrinth • Call to Arms • Sacrifice • Battering Ram • Thunderbolt • Inspirations • Carpe Diem • More Inspirations • Hell, Fire and Damnation
Livealbumit:  The Eagle Has Landed • Rock 'n' Roll Gypsies • Greatest Hits Live • The Eagle Has Landed – part 2 • BBC Sessions • The Eagle Has Landed – part 3
Kokoelmat:  Strong Arm Metal • Greatest Hits • Best of Saxon • Heavy Metal Thunder • The Very Best of Saxon: 1979–1988
Neutraali mutaatio

Neutraali mutaatio on genomissa tapahtuva muutos, joka ei vaikuta sen kantajan kelpoisuuteen. Neutraaleja mutaatioita esiintyy todennäköisimmin genomin niissä osissa, jotka eivät koodaa proteiineja tai rakenteellista RNA:ta tai muuten osallistu geenitoiminnan säätelyyn. Näitä voivat olla esimerkiksi introneissa tapahtuvat muutokset ja hiljaiset mutaatiot proteiinia koodaavissa geeneissä. Aminohappomuutoksenkin aiheuttava pistemutaatio voi olla neutraali, jos aminohappo vaihtuu kemiallisesti samankaltaiseksi toiseksi aminohapoksi niin, ettei syntyvän proteiinin toimivuus muutu oleellisesti.
Nikolai Tsveljov

| Nikolai Tsveljov> Николай Николаевич Цвелёв |
| --- | --- |

Henkilötiedot
Koko nimi:  Nikolai Nikolajevitš Tsveljov
Syntynyt: 31. tammikuuta 1925 Tambov, Neuvostoliitto
Kuollut: 19. heinäkuuta 2015 (90 vuotta)
Koulutus ja ura
Tutkimusalue:  kasvitiede
Tunnetut työt:  Zlaki SSSR (Злаки СССР)
Nikolai Nikolajevitš Tsveljov (ven. Николай Николаевич Цвелёв, 1925–2015) oli venäläinen (neuvostoliittolainen) kasvitieteilijä. Hän oli yksi Venäjän tiedeakatemian kasvitieteellisen instituutin (Komarov-instituutin) johtavista tutkijoista. Hänen tutkimusalueitaan olivat kasvien systematiikka, taksonomia ja evoluutio sekä putkilokasvien floristinen kasvimaantiede ja luonnonsuojelu. Kansainvälisesti Tsveljov tunnetaan erityisesti heinäkasvien (Poaceae) tuntijana, mutta hän tutki muitakin kasveja. Urallaan Tsveljov kuvasi tieteelle yli kymmenen uutta tribusta ja alatribusta, yli 50 uutta sukua sekä noin tuhat uutta putkilokasvilajia.
Tsveljov syntyi tammikuussa 1925 Tambovin kaupungissa opettajaperheeseen. Jo kouluikäisenä Tsveljov kiinnostui luonnontieteistä, etenkin kasvitieteestä, entomologiasta ja mineralogiasta. Hän valmistui koulusta vuonna 1943 ja tammikuusta 1945 alkaen hän osallistui Neuvostoliiton rintamalle Puolassa ja Saksassa. Taisteluansioistaan toisessa maailmansodassa hänet palkittiin kahdella mitalilla.
Vuosina 1946–1951 Tsveljov opiskeli Harkovan yliopiston biologisessa tiedekunnassa. Hänen diplomityönsä käsitteli Krimin heinien ekologiaa ja kasvimaantiedettä. Vuonna 1951 Tsveljov pääsi tohtoriopiskelijaksi Neuvostoliiton tiedeakatemian Komarov-instituuttiin ja vuonna 1954 hän jätti väitöskirjansa, joka oli monografia suolasorsimoiden suvusta. Vuodesta 1954 lähtien Tsveljov toimi tiedeakatemiassa nuorempana tutkijana ja vuodesta 1965 lähtien vanhempana tutkijana. Vuosina 1987–1992 Tsveljov toimi akatemian herbaarion hoitajana ja vuodesta 1992 alkaen herbaarion johtajana. Tsveljov kuoli heinäkuussa 2015 ja hänet on haudattu Pietarin eteläiselle hautausmaalle.
Tsveljovin tunnetuimpia töitä on hänen vuonna 1975 kirjoittamansa ja seuraavana vuonna painettu teos Злаки СССР (Neuvostoliiton heinät). Vuonna 1983 teoksesta julkaistiin englanninkielinen käännös. Oman katsauksensa heinäkasvien taksonomiaan Tsveljov antoi vuonna 1987 julkaistussa teoksessaan Система злаков (Poaceae) и их эволюция (Heinien (Poaceae) luokittelu ja evoluutio), joka julkaistiin myös englanniksi. Lisäksi Tsveljov työsti useita eri alueiden kasvistoja.
Aiheesta muualla

Kuvia tai muita tiedostoja aiheesta Nikolai Tsveljov Wikimedia Commonsissa
Nassari

| Nassari |
| --- | --- |
Valtiot:  Suomi
Maakunnat:  Päijät-Häme
Kunnat:  Lahti
Koordinaatit:  61°03′43″N, 25°46′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Arrajoen valuma-alue (14.16)
Laskuoja:  oja Alaseen 
Järvinumero:  14.165.1.015
Mittaustietoja
Pinnankorkeus:  121,9 m  
Pituus:  500 m  
Leveys:  250 m  
Rantaviiva:  1,435 km  
Pinta-ala:  7,909 ha  
Saaria:  ei saaria 
 fiNassari 
Nassari  on Päijät-Hämeessä Lahdessa Arkiomaan kylän lähellä sijaitseva järvi.
Maantietoa

Järven pinta-ala on 7,9 hehtaaria, se on 500 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 1,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Arrajoen valuma-alueella (14.16), jonka Seestanjoen valuma-alueeseen (14.165) se kuuluu. Järven vedenpinnan korkeus on 121,9 metriä mpy.
Neutraliino

Hiukkasfysiikassa neutraliino on hypoteettinen hiukkanen, jonka 
olemassaolon supersymmetriset teoriat ennustavat.
Koska Z-bosonin, fotonin ja neutraalin Higgsin bosonin superpartnereilla 
(zino, fotiino ja kaksi higgsiinoa) on samat kvanttiluvut, niiden 
mittaominaistilat sekoittuvat muodostaen hiukkasen, jonka neljää massaominaistilaa kutsutaan neutraliinoiksi. Käytännössä havaitsemattomana se vuorovaikuttaa vain heikon vuorovaikutuksen ja gravitaatiovuorovaikutuksen kautta.
Koska neutraliino on heikosti vuorovaikuttava massiivinen hiukkanen (WIMP), on se 
hyvä kylmän pimeän aineen ehdokas (30–5 000 protonin massallaan). Jotta kevein neutraliino voisi olla pimeän aineen kandidaatti, sen tulee olla myös kevein supersymmetrinen hiukkanen (LSP, lightest supersymmetric particle) sekä pysyvä. Useissa malleissa kevein neutraliino toteuttaa nämä ehdot, kun vaaditaan nk. R-pariteetin säilymistä. Tällöin kaikissa hiukkasreaktioissa, joissa jokin supersymmetrisistä hiukkasista on mukana, lopulta hajoamisketjun lopussa jää jäljelle kevein neutraliino sekä standardimallin hiukkasia. Koska neutraliinoja on hyvin hankala havaita, (tulevaisuudessa, kun Large Hadron Collider käynnistyy) hiukkaskokeissa havaitaan energian ja liikemäärän katoamista alku- ja lopputilojen välillä. Energian ja liikemäärän säilymislaki on kuitenkin edelleen voimassa, koska kadonneen energian kuljettaa pois neutraliino, jota ei havaita.
Hiukkaset fysiikassa
Nina Arbore

Nina Arbore
Nina Arbore: "Maljakko ja liljoja"
Tamara Nina Arbore (8. lokakuuta 1889 Bukarest – 7. maaliskuuta 1942 Bukarest) oli romanialainen impressionistinen taidemaalari. Hänet tunnetaan myös muraaleistaan. Hän opiskeli Pariisissa  Henri Matissen oppilaana.
Lisää aiheesta

http://www.mutualart.com/Artist/Nina-Arbore/2763933862BE50D7
Nordheim/Kyte

| Nordheim/Kyte |
| --- | --- |
 Nordheim/Kyte
 Koordinaatit: 60°40′22″N, 6°30′30″E 
Valtio:  Norja
Lääni:  Vestland
Kunta:  Voss
Pinta-ala:  
 – Maa:  0,29 km²
Väkiluku (2023):  337
 – Väestötiheys:  1 162,1 as./km²
Infobox OKVirheellinen NIMI-arvo: 
Nordheim/Kyte on taajama Vossin kunnassa Vestlandin läänissä Norjassa. Taajaman pinta-ala on 0,29 neliökilometriä ja asukasluku 337 vuonna 2023.
Neuenburg am Rhein

| Neuenburg am Rhein |
| --- | --- |
 Neuenburg am Rheinin raatihuoneen aukio.
 vaakuna
 Neuenburg am Rhein
 Koordinaatit: 47°48′N, 7°33′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Breisgau-Hochschwarzwald
Pinta-ala:  
 – Kokonaispinta-ala:  44,12 km²
Väkiluku (30.6.2022):  12 459
 – Väestötiheys:  282 as./km²
 
 www.neuenburg.de  
Infobox OKVirheellinen NIMI-arvo: 
Neuenburg am Rhein on kaupunki Saksassa Baden-Württembergin osavaltiossa Reinin varrella lähellä Sveitsin ja Ranskan rajaa. Kesäkuun 2022 lopussa siellä oli 12 459 asukasta. Freiburgiin ja Sveitsin Baseliin on alle 30 kilometriä, Schwarzwald on alle kymmenen kilometrin päässä ja Vogeeseille on noin 30 km.
Alueen matkailijoita houkutellaan pyöräilemään, melomaan tai harjoittamaan kullanhuuhdontaa.
Keisari Fredrik II nimesi kaupungin Pyhän saksalais-roomalaisen keisarikunnan Valtakunnankaupungiksi vuonna 1219.
Aiheesta muualla

Kuvia tai muita tiedostoja aiheesta Neuenburg am Rhein Wikimedia Commonsissa
Kaupungin kotisivut (saksaksi)
Nerulampi

| Nerulampi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°49′16″N, 25°52′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Keiteleeseen 
Järvinumero:  14.421.1.012
Mittaustietoja
Pinnankorkeus:  100,9 m  
Pituus:  1 km  
Leveys:  280 m  
Rantaviiva:  2,592 km  
Pinta-ala:  12,366 ha  
Tilavuus:  0,0001992 km³ 
Keskisyvyys:  1,61 m  
Suurin syvyys:  3,5 m  
Saaria:  ei saaria 
 fiNerulampi 
Nerulampi  on Keski-Suomessa Äänekoskella  Mason lähellä sijaitseva lampi.
Maantietoa

Lampi on 1,0 kilometriä pitkä, 280 metriä leveä, ja sen pinta-ala on 12,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 199 200 kuutiometriä. Sen keskisyvyys on 1,6 metriä ja suurin syvyys on 3,5 metriä. Sen rantaviivan pituus on 2,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 100,9 metriä mpy.
Nitro

Nitro tarkoittaa seuraavia asioita:
"nitro", puhekielinen ilmaisu nitroglyseriinille
nitroryhmä, orgaanisessa kemiassa -NO2-ryhmän nimi
Nitro, yhdysvaltalainen 1980-luvulla perustettu yhtye
Nitro, sarjakuvahahmo
Johnny Nitro, yhdysvaltalainen showpainija
Nitro, lumilauta- ja varustemerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nitro”, voi hakea sivunnimihaulla, laajalla sivunnimihaulla tai tekstihaulla.
Nikolai Tsvetkov

Nikolai Aleksandrovitš Tsvetkov (ven. Николай Александрович Цветков, s. 16. toukokuuta 1960, Moskovan alue, Neuvostoliitto) on venäläinen oligarkki. Hän omistaa merkittävän osan Uralsib (ven. Уралсиб) finanssiyhtiöstä ja osuuden Lukoil (ven. Лукойл) öljy-yhtiöstä.
Tsvetkov on koulutukseltaan ilmailuinsinööri. Liike-elämän aikakauslehti Forbes listasi maaliskuussa 2007 hänet maailman 83. rikkaimmaksi henkilöksi. Tsvetkov on naimisissa ja hänellä kaksi lasta.
Henkilöhistoria

Nikolai Tsvetkov teki uransa 15 ensimmäistä vuotta ilmavoimissa upseerina ja soti tänä aikana Afganistanin sodassa. Hän teki tuttavuutta entisen armeijan upseerin Leonid Fedunin kanssa, joka suunnitteli valtiollisen öljy-yhtiö Lukoil yksityistämisen. Tsvetkov perusti Nikoil yrityksen yhdessä Lukoil johtajiston, kuten Vagit Alekperov, kanssa. Tsvetkovin avulla johtajisto sai itselleen pääosan Lukoilista. Vastalahjaksi Tsvetkoville annettiin merkittävä osuus öljy-yhtiön osakkeista. Myöhemmin Nikoilin rahoituspuoli liitettiin yhteen Venäjän viidenneksi suurimman pankin Uralsibin kanssa ja samalla koko finanssikonsernin nimeksi tuli Uralsib.
Aiheesta muualla

Uralsib yhtiön nettisivut
Nasridien dynastia

Nasridien dynastia (arab. بنو نصر‎ banū Naṣr) oli Espanjan viimeinen muslimidynastia, ja se hallitsi Granadan emiraattia vuosina 1238–1492. Nasrid-dynastia nousi valtaan almohadikalifaatin hajottua hävittyään Las Navas de Tolosan taistelun vuonna 1212. Dynastiaa hallitsi 23 emiiriä Muhammad I ibn Nasr perustettua dynastian vuonna 1238 aina tammikuuhun 1492, jolloin Muhammad XII antautui kristinuskoisten Aragonian ja Kastilian kuningaskuntien sotajoukoille. Nykyään näkyvin jäänne nasrideista on heidän rakennuttamansa Alhambran palatsi.
Granadan nasridisulttaanit

Muhammad I ibn Nasr (1238–1272)
Muhammad II al-Faqih (1273–1302)
Muhammad III (1302–1309)
Nasr (1309–1314)
Ismail I (1314–1325)
Muhammad IV (1325–1333)
Yusuf I (1333–1354)
Muhammad V (1354–1359, 1362–1391)
Ismail II (1359–1360)
Muhammad VI (1360–1362)
Yusuf II (1391–1392)
Muhammad VII (1392–1408)
Yusuf III (1408–1417)
Muhammad VIII (1417–1419, 1427–1429)
Muhammad IX (1419–1427, 1430–1431, 1432–1445, 1448–1453)
Yusuf IV (1432)
Yusuf V (1445–1446, 1462)
Muhammad X (1446–1448)
Muhammad XI (1453–1454)
Said (1454–1464)
Abu l-Hasan Ali, eli Muley Hacén (1464–1482, 1483–1485)
Abu 'abd Allah Muhammad XII, eli Boabdil (1482–1483, 1486–1492)
Abū `Abd Allah Muhammad XIII, eli El Zagal (1485–1486)
Perimyskiistat ja sisällissota

Kristittyjen valmistautuessa nasrididynastian päättävään sotaan Granadan emiraattia vastaan, nasridit kävivät sisällissotaa Granadan valtaistuimesta. Abu 'abd Allah Muhammad XII:n syöstyä isänsä emiiri Abu l-Hasan Alin valtaistuimelta, tämä vetäytyi Malagaan, ja sisällissota puhkesi osapuolten välille. Kristityt käyttivät tilaisuuden hyväkseen, ja jatkoivat muslimilinnoitusten valtaamista. Vuonna 1483 kristittyjen joukot saivat Muhammad XII:n kiinni Lucenassa, ja hänet vapautettiin hänen vannottuaan liittolaisuutta Ferdinandille ja Isabellalle. Abu l-Hasan Ali sitten luovutti valtaistuimen veljelleen el Zagalille. El Zagal voitti dynastiansisäisen taistelun, mutta joutui antautumaan kristityille. Abu 'abd Allahille (Mumhamed XII) myönnettiin herruus Alpujarra-vuorilla, mutta sen sijaan hän lähti Iberian niemimaalta Espanjan kruunun maksamaa rahallista korvausta vastaan.
Sukupuu

Sukupuusta käy ilmi kaikkien nasridiemiirien sukulaissuhteet. Sukupuu alkaa emiirien yhteisestä esi-isästä, Yusuf al-Ahmarista. Sukupuussa ei esiinny tyttäriä, eikä niitä poikia, joiden jälkeläiset eivät hallitseet emiraattia. Kun valtaistuimesta oli useita kilpailijoita, sukupuuhun on merkitty se emiiri, joka hallitsi Granadan kaupunkia ja Alhambran palatsia.
Granadan emiraattien vaakuna (1013-1492)
Nilosaharalaiset kielet

Nilosaharalaisten kielten levinneisyys keltaisella
Nilosaharalaisten kielten kielikunnan muodostaa noin 160 Afrikassa, pääosassa Niilin ja Charin yläjuoksujen tuntumassa puhuttavaa kieltä. Vuonna 1987 näiden kielten puhujia oli arvion mukaan yhteensä noin 11 miljoonaa, joista käytetään myös yhteisnimitystä nilootit. Kielikunnan sisäinen kirjo on laaja ja onkin kiistanalaista, pitäisikö se jakaa useampaan pienempään kielikuntaan. Nilosaharalaisia kieliä on tutkittu huomattavasti vähemmän kuin suurempia kielikuntia.